Imali eroliweyo yabantsundu kulomnyaka udlule- yo imi ngoluhlobo:—

Abantsundu abahlala apa £1332 0 0

Intombi. ..... 343 0 0

Abamhlope 929 10 0

Abeza ngemini . . . . 33 0 0

 Intombi 13 10 0

Iyonke £2,641 0 0

ESELITYALA.

Kwabahlala apa .... £365 14 3

Intombi 161 2 9

Abamhlope 288 16 6

Abeza ngemini 31 10 0

Iyonke £838 3 6

Kofun’ ukukangela ukuba kudliwa kangakananina kulomzi singakankanya ukuba kulomnyaka upeli- leyo kugqitywe inxowa zombona ezi 700, ezomgubo 80, ezembotyi 40, ezetapile 40, amatanga 2,000, igusha 460, inkomo 30, igalon zamasi 18,000, nezinye izinto—yaza lonto iqukiwe yadla £1,600.

UKUSEBENZA KWABAFUNDI.

Abafundayo nangoku basati ukumka komhla baye kusebenza emasimini, balungise indlela nemijelo nezinye intwana zapakati komzi.

“ I-LOVEDALE NEWS.”

Kuko ipepa lendaba ekutiwa yi *Lovedale News* elishicilelwa kabini ngenyanga. Lenzelwe ngokuko- dwa abase Lovedale nabake bakona. Noko abavaleleki kulo nabangazange babekona abatanda ukuva ngomsebenzi wase Lovedale. Alishicilelwa ngeholide. Lirolelwa isheleni ezimbini ngomnyaka kwabalitunyelwa ngeposi.

UMBONISO.

Ekupeleni komnyaka kube kuko umboniso, wempahla ezenziwe kona. Akusanqweneleki ukuba siwungene kuba sesiwubalise kwipepa lenyanga edluleyo.

UMSEBENZI WOBUKRISTU.

Apa e-Lovedale kuko iqela lamadodana ayintlanga- niso ekutiwa ukubizwa yi “ Young Men’s Missionary Association.” Amalungu ayo aku 70. Ati ngesa- bata ahambe ngamatandatu nangamatatu aye kushu- mayela kwimizi yamaqaba. Kubako omiswe ukuba ongamele abanye babeko abancedisa ngokucula. Kudla ngokuti akufika emzini kuleswe Ilizwi, omnye wamadodana enze amazwana *amafutshane kakulu* (kuba amaqaba ayitiyile imilembelele) kuze ke kutandazwe kuculwe. Yakupela inkonzo mhlaumbi ingekaqalwa ati amadodana lawo ancokole namaqaba eve apendule indawo ezingaba ziwanqabele. Kwenye indawo ebihanjwa ngalamadoda kuguquke abantu abakumashumi amabini anesihlanu. Kwezinye indawo apo ebetyalwa ne Sabata ingakatalelwe ngoku ayamkelwa nayo iyagcinwa.

Kuyabuleleka ukuba kuleminyaka mibini idluleyo liya lisanda inani lamadodana amhlope nantsundu azilungiselela ukupata imisebenzi eya kuba luncedo— abanye befuna ubufundisi, abanye ubugqira, abanye ukutitsha. Kulomnyaka udluleyo babe kumashumi amatatu abaguqukileyo. Nakuba singenakutsho ukuti iyinyaniso inguquko yabo asinakuba singabuleli sitembe xa sibona betanda ukutandaza naxa babodwa, nokuba babini batatu.

Ngase Kapa ite inkwenkwana ka Mr Hugo ikwe- le ehasheni yaya kuwela emlanjeni. Ite kanti ayiqondi ukuba kunzulu yeva selitshona, kwafa kokubini nehashe.

OSBORN, KWELAMA BACA.

December 26, 1876.

Ndiya ndiqonda ngokuqonda ukuba into ebambezela amadoda kwezintlanga zintsundu ukuba angalamkeli Ilizwi, kukuba enezitembu. Ayoyiswa kanye kukuba abe nomfazi amgxotayo. Yinto ekoyo futi ukuba iti indoda yakoyiswa zinyaniso zelizwi, kuti qata abafazi bayo, ize ke ilututuzele unkwintshana lwayo ngokuti make ndilinde ixesha elifanelekileyo. Kungayi ntsikelelo enkulu kwelilizwe ukuba inkosana ezingati zipakamile ziyalamkela ilizwi. Inkosi enkulu esate yalamkela ilizwi ngu Kama. Unyana wake, oyinkosi yama Gqunukwebe ngoku, uhamba emanyateleni oyise. Kuyinto entle ukubona inkosi entsundu ikutaza Ilizwi nento zokukanya.

Ngolwe Sine ngo 21 ka December kube kuko uviwo lwe Sikolo sase Osborn. Lude lwapumelela kuhle kanye ololuviwo. Inkosi u-Makaula ibincedisa nayo, ekwabeni amabaso. Kumvuyise kakulu kanye ukuba acelelwe ukuncedisa emsebenzini onjalo. Kute emva kokwabiwa kwa mabaso, inkosi leyo yenza imibulelo ku George Pamla otitsha abantwana ngenxa yemigudu ayenzileyo, yatembisa ukumnika inkomo. Londawo yokurola kwayo inkomo ibonise ukuba ikolisiwe ikutanda kanye okwenziweyo. Abamhlope abakweli lama Baca babonise umoya otandekayo ngokuba lapo eluviweni. U-Mr. John Usher utembise ukuba uyakumnika iponti ezintlanu (£5) umntana weso sikolo sase Osborn oya kuguqula u-Hora- tius amse Esixoseni, aze ambize engamboni.

Kute ngomhla 22 ka December u-Mrs. White we- nzela ititshere zakwa Baca *itea.*

Ibeko nenkosi u-Makaula ne Mantyi yalapa ne- nkosikazi yayo. Kute emva kokuba kubulelwe kwa- dliwa ozikeki, kwenziwa inteto yinkoliso yabebeko, baxela ukuvuyiseka kwabo yimisebenzi abayenzelwe li Lizwi lika Tixo: nokuzinikezela kuka Mr. no Mrs White emsebenzini wabo wokuhambisela pambili ubukumkani buka Kristu. Inkosi, u-Makaula, ye- nze inteto emnandi kakulu. Uqale ngokuteta ngo- mfundisi wokuqala oweza kuma Baca u-Rev. W. H. Gardner umfundisi obetandwa kakulu. Utete nango Mr. Hulley, obeke okwexeshana wangumfundisi wake ute uyayitanda imfundo nokushunyayelwa kwelizwi. Uyabulela kanye ukuba isikolo sase Osborn sihambi- seleke pambili kanti izipazamiso zaso zibe zingaka. Uyabulela kanjalo ukuba Urulumente emtumele Ima- ntyi. Onke Amabaca ayikangele lonto ukuba isise- nzo sika Tixo, kuba le anayo yimantyi *yokuqala* ibe ingunyana womfundisi wawo *wokuqala.* Emva koko utete ngo Mr. no Mrs. White, wati u-Mr. White ungumhlobo nomfundisi wake, kupela komntu obemnika amaqinga ngapambili. Ute umnqweno wake ngowokunga lomfundisi nenkosikazi yakwake bangahlala bade babubele apa, aze abe lapa amangcwaba abo.

Emva kwenteto kuvunywe amaculo kwagqitywa ngomtandazo kwapunywa. Kutiwa sekukabini uMakaula epantsa ukoyiseka ukuba ade akolwe etintelwa ngabafazi.

J. G.

INTLANGANISO YABAFUNDISI
ABANTSUNDU

BASE WESILE E-RINI.

Intlanganiso yesixenxe yomnyaka yabafundisi aba­ntsundu base Wesile abalunge nommandla wase Rini ibiko kuwo lomzi, ipetwe ngumongameli u-Rev. William Impey.

Ngommiselo we ntlanganiso ebako emva kwemi- nyaka emitatu ngoku eyabantsundu iza kubako pa-

mbi kweyamangesi. Intlanganiso leyo iqalwe ngolwe Sibini kwada kwalolwe Sihlanu. Bebeko nabanye abafundisi abamhlope abeze kuncedisana nompati sihlalo. Inkoliso yabo ibengabongameli babafundisi abantsundu. Bekuko nabapati sikolo sase Nxukwebe.

Inani labafundisi abantsundu kunye nabase kulingweni nabasafunda e-Nxukwebe 17. Lentlanganiso ukuqala kwayo ibingati idelekile, kanti iya kuya ikula ngokukula. Ukuqina kwayo nokutembisa kwabafundisi abantsundu kude kwadlulisela ukubonakala ngale ntlanganiso. Kute kwakubuzwa ngesimilo ne­nto ezisingisele elukolweni, nokukwazi ukuquba ili­zwi, nempilo yomzimba, kwabonakala ngakumbi uku­ba lukulu koncedo lokusebenza ngabantsundu.

Lukolise kakulu uviwo lwaba sese kulingweni na- basa fundayo. Bate bonke abafundisi nabafundi (abantsundu) banikela intshumayelo ezibaliweyo. Kwezo ntshumayelo bebezibalile kuqondakele ukuba lamadoda akabutataka. Kute kwingxelo zokuhambiseka komsebenzi ngalomnyaka udluleyo kwindawo ngendawo akuzo lamadoda kwabonisa ukuba ayazi qonda zonke indawo zokupatwa kwe remente ngokwesiko lakuti. Akuko matanda ngokuba lamadoda ate abizwa yi Nkosi aza afundiselwa ukuquba ilizwi ayakuba luncedo olukulu ekuyeni kwazisa Igospel kwezinye intlanga zase Africa.

Kute kwalungiselelwa ukumiselwa ebufundiseni amadoda amane antsundu ate alizalisa ngokukolekileyo ixesha lawo lokulingwa. Ate ke nge Cawa abekwa izandla amkelelwa ukuba ngabafundisi abazeleyo base Wesile. (Amagama awo ngo James Mjila, John Sikwebu, Samuel Mtimkulu no James Sakuba.)

Amadodana amabini abefunda e-Nxukwebe, aza kupuma ngalomnyaka aye kushumayela ngapandle, abe sekulingweni. Kuko amanye akwamabini, ama­dodana atembisayo, ekute emva kokuviwa kwawo kwabonakala kufanelekile ukuba aye kufunda E-Nxukwebe. Indawo zabaza kushenxiswa ziya kufezwa kweyabamhlope intlanganiso.—*Journal.*

IMFAZWE YASE TRANSVAAL.

Kwezi veki zidluleyo ute u-Rev. Mr. Merensky aku- ba ehlangene nompati-mkosi ongu Ferreira no Mr. Schulz umpatiswa wemicimbi yabantsundu abase Lydenburg, wakupa amadoda amabini aya kumyala u-Sikukuni ukuba angabi sakuzingisa ukucasana nama Bulu ase Transvaal, makatumele kwizipata mandla abuze ukuba zingati makutekenina ukuza kuxolwe. Lomadoda abetunyiwe abuye esiti u-Siku­kuni uyasibulela isiyalo sika Mr. Merensky, uti makaze kuyiteta lonto ngesake isiqu. Undulukile ke waya u-Merensky ehamba no Schulz.

Befikile kwa Sikukuni bamkelwe ngu Sikunti no Sebase nonyana ka Sikukuni u-Koluko, kwabonakala ukuba abantu bonke sebengxamele uxolo, kungengenxa yokubulawa kwabo ngama Bulu, kungenxa yokoyika indlala kuba amasimi atshabalele lilanga.

Kute ngomhla 11 ka December u-Sikukuni wacela u-Merensky ukuba ahambe namadoda amabini aya e-Pretoria ukuya kuva kwizipata mandla ukuba zingafuna kutiwe nina ukuze kuxolwe. Ute u-Mr. Merensky wova ku Ferreira nokuba izitunywa ezo zinokuya kufika na e-Pretoria. U-Mr. Merensky ucele ukuba izitunywa ezo masezihamba no Schulz abe nguye oya kubuya abuye nazo.

Inciniba—Otile oteta ngenciniba uti: Kuya buyi- sela kanye ukufuya inciniba noko ingati inkulu indle- ko yokuzigcina ngenxa yelanga. Iti inye itengiswe nange £15 ise nyanga ntatu ubudala.

5 ISIGIDIMI SAMAXOSA, FEBRUARY 1, 1877